Yohan Goutt Goncalves

Yohan Carlos Goutt Goncalves (født 20. desember 1994 i Suresnes) er en fransk-østtimoresisk alpinist. Han representerte landet sitt under Vinter-OL 2014 i Sotsji, der hans beste resultat var nummer 43 i slalåm. Han ble med det landets første deltaker i et vinter-OL. Han deltok igjen i Vinter-OL 2018 og Vinter-OL 2022, og har vært landets flaggbærer i alle disse OL-ene.

 Bakgrunn 
Goncalves har fransk far og østtimoresisk mor, og er født og oppvokst i Frankrike.SBS News - A 19-year-old teenager from East Timor is gearing up to become the country's first ever Winter Olympian., besøkt 10. februar 2022. Moren og flere andre familiemedlemmer rømte fra Øst-Timor da hun var 12 år gammel, da landet ble invadert av Indonesia i 1975, og endte opp i Paris. Der møtte hun det som skulle bli Goncalves' far. Goncalves begynte med ski da han var to og et halvt år gammel, i Val-d’Isère, men bestemte seg som tenåring for at han ønsket å representere Øst-Timor i OL.France24.com - The skier taking East Timor to the Winter Olympics, besøkt 10. februar 2022.

Han har en bachelorgrad i administrasjon og internasjonal valuta. Hans bror, Alexi Goutt Goncalves, har også drevet med alpint, og representert Øst-Timor internasjonalt.Olympics.com - Yohan Goutt Goncalves , besøkt 10. februar 2022.

 Idrettskarriere 
Goncalves deltok i sitt første FIS-renn den 7. august 2013, i Mt. Buller i Australia. Den 29. desember 2013 kom han på 25.-plass i et FIS-slalåmrenn i Serbia, som ga 146 FIS-poeng, dette gjorde at han ble kvalifisert til Vinter-OL 2014, der kravet er 140 FIS-poeng. Han deltok i slalåm i Vinter-OL 2014, og kom der på 43.-plass. Han deltok i Ski-VM 2015, og kom der på 44.-plass i slalåm og 100.-plass i storslalåm, og han kom på 29.-plass i slalåm under det franske juniormesterskapet i mars 2015.FIS - Yohan Goutt Goncalves - Results 2015, besøkt 10. februar 2022. Han deltok i Asiatiske vinterleker 2017, og kom der på 14.-plass i storslalåm.

Han debuterte i verdenscupen i Kitzbühel og Schladming i januar 2018, men kvalifiserte seg ikke til andre omgang i disse rennene. Han representerte på nytt Øst-Timor under Vinter-OL 2018, og deltok der i slalåm, men kjørte ut i første omgang. Under Ski-VM 2019 kom han på 105.-plass i storslalåm, men han kvalifiserte seg ikke til hovedrennet i slalåm.FIS - Yohan Goutt Goncalves - Results 2019, besøkt 10. februar 2022. Han deltok igjen i Ski-VM 2021, og ble denne gangen nummer 44 i storslalåm og 37 i slalåm.

Han representerer Øst-Timor under Vinter-OL 2022 i Beijing.

 Kuriosa 
Skisport er lite kjent i Øst-Timor, og ordet «ski» finnes ikke på den dialekten de snakker der, så han har problemer med å forklare hva slags sport han driver med. Sporten har blitt kalt «snøskøyting» i den lokale avisen.

 Referanser 

 Eksterne lenker 


Kategori:Østtimoresiske alpinister
Kategori:Deltakere for Øst-Timor under Vinter-OL 2014
Kategori:Alpinister under Vinter-OL 2014
Kategori:Deltakere under Ski-VM 2015
Kategori:Deltakere for Øst-Timor under Vinter-OL 2018
Kategori:Alpinister under Vinter-OL 2018
Kategori:Deltakere under Ski-VM 2019
Kategori:Deltakere under Ski-VM 2021
Kategori:Deltakere for Øst-Timor under Vinter-OL 2022
Kategori:Alpinister under Vinter-OL 2022
Kategori:Personer etter føde- eller oppvekststed i Øst-Timor